Glesie di San Martin Vescul (Gjalarian)

La Glesie di San Martin Vescul di Tours e jè la Glesie parocjâl di Gjalarian, intal comun furlan di Listize, inte Provincie e arcjidiocesi di Udin e te foranie dal Friûl centrâl.
Storie
La glesie
La glesie fô scomençade a tirâ sù inte alte etât di mieç, tal Secul XIII, e une gnove glesie fô segrade intal 1414. Par vie che e jere masse piçule la glesie fô butade jù e refate e sagrade intal 1694. L'altâr prinzipâl fô fât par man di Checo Franzons jenfri il 1730 e il 1732. La ultime consegrazion e jè, parò, dal 1930, cuant che Josèf Nogara la à benedite tal 15 di Novembar (Date ripuartate intune lapide tacade ae glesie).
La glesie fô in part scjassade dal orcolat e tai  agns otante fô restaurade e adatade aes normis di daspò dal concilii.
230px|thumb|left|la façade
Il Tôr
Il Tôr fô fât tal 1603 par cjambiâ chel vieli che al eri alt dome pôcs metros. Fô, il plui di une ocasion, restaurât e comedât e inte fin dal sietcent fô comedât par falu someâ a che de Plêf dal cjiscjel di Udin. Intal 1828, par man de buteghe Barbina di Mortean, fô zontade une cupule cuntun agnul zirabil cul vent.
categorie:glesiis
Categorie:Glesiis dal Friûl